Diari Oficial de la Generalitat Valenciana


Sumari del DOGV 9747, del 18-12-2023 (2023/12736)

Anunci pel qual se sotmet a informació pública l'estudi de detall de l'illa de cases conformada pels carrers d'Astúries, Riu Escalona, Joan Baptista Muñoz i Pare Tomàs de Montañana. (03625/2023/000358)
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9747

Data del DOGV
:   18-12-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/12924


Data del document
:   04-12-2023

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública l'estudi de detall de l'illa de cases conformada pels carrers d'Astúries, Riu Escalona, Joan Baptista Muñoz i Pare Tomàs de Montañana. (03416/2023/000358) [2023/12014]  
La Junta de Govern Local de l'Ajuntament de València, en la sessió del 24 de novembre de 2023, va adoptar l'acord que, en la part dispositiva, diu:  
  
«Primer. Iniciar el procés de consulta a les administracions públiques afectades i persones interessades de l'estudi de detall de l'illa de cases conformada pels carrers d'Astúries, Riu Escalona, Juan Bautista Muñoz i Pare Tomás de Montañana, instat per la mercantil Anteo Capital, SL; sotmetre'l a informació pública durant un termini de vint dies hàbils mitjançant els anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, i posar a la disposició del públic la documentació tant en les dependències municipals com en la web municipal.  
Segon. Comunicar aquest acord, als efectes oportuns, a les administracions i serveis municipals relacionats en el fonament de dret cinqué d'aquest acord en qualitat d'administracions públiques afectades, i a OCOVAL, a l'objecte que aquest últim recapte, remeta i coordine els informes preceptius de les entitats subministradores dels serveis públics urbans que puguen resultar afectats.  
Tercer. Notificar aquest acord a les persones identificades com a públic interessat, que són l'Associació de Veïns Balears-Grau, l'Associació de Veïns Marítim-Aiora i les mercantils Domio Hábitat, SL, i Signifer Gestión, SLU.  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística situada a la planta baixa de l'edifici municipal de l'antiga Fàbrica de Tabacs, c/ Amadeu de Savoia, núm. 11.»  
  
De conformitat amb el que establix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de vint dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge.  
  
València, 4 de desembre de 2023.- El secretari: Manuel Latorre Hernández.